TVD, 25.9.2004


Naslov: BOJ ZA TOVARNO KAMENE VOLNE 

Napoved za  voditelja:

Ob napovedanemu zapiranju obrata za proizvodnjo celuloze v tovarni Vipap Videm v Krškem, se je občina pred časom začela pogajati z dansko multinacionalko Rockwool, ki namerava v tem delu Evrope postaviti svojo 23. tovarno kamene volne. Ker se Danci pogajajo tudi s Hrvati, se v Krškem bojijo, da bodo ob zaželjeno naložbo in nova delovna mesta.

T- "GORAN ROVAN>Krško 
X- $Jože Grajžl


Občina Krško je multinacionalki Rockwool sprva ponudila lokacijo ob jedrski elektrarni, ker je bila ta v nasprotju s kasnejo sprejeto uredbo, pa ji zdaj ponuja prostor ob tovarni Vipap. Kljub temu, da so prvotno ponudbo za zemljišča še znižali, še vedno ni konkurenčna hrvaški, ki ponuja lokacijo pri Pazinu. Zato v krški občini pričakujejo pomoč od države.

T- FRANC ČEŠNOVAR
X- vodja projektne skupine PC Vrbina

5.50 Od države pričakujemo neko vzpodbudo. Tudi zaradi tega, ker se v Krškem nadaljuje proizvodnja celuloze na bremenu v bistvu Krčanov in tistih, ki tu delajo in vdihavajo slab zrak.

Rockwool bi v prvi fazi dal delo 250-tim delavcem. Vendar se v Krškem bojijo, da do dogovora ne bo pravočasno prišlo, saj v državi zdaj nimajo sogovornika.

T- FRANC ČEŠNOVAR
X- vodja projektne skupine PC Vrbina

6.49 Pač ni sogovornika, ker obstoječi ministri se poslavljajo, novih pa še ni. In dejansko se ne moreš na nobenega obrnit, da bi sprejel neke odločitve.

7.04
Za to konkretno naložbo pomeni to, da jo lahko tudi izgubimo.


Seveda je le del ponujenih površin v lasti občine, druge bi bilo potrebno odkupiti, hkrati pa tudi sprejeti spremembe družbenega plana, pri čemer lahko krajani temu nasprotujejo. In kaj ti menijo o nameri za gradnjo tovarne kamene volne v Krškem?

T- ANICA FRECE

9.14
Nisem za to. Bi blo bolj, če bi kej drugega zgradili. Pa dost mamo tega ropota in smradu in vsega tle po Krškem. 


Odločitev ali bo v Krškem stala 23. tovarna kamene volne Rockwoola, je za zdaj še nejasna. V Krškem pa zatrjujejo, da so sami naredili vse, kar je v njihovi moči.

